钦定古今图书集成/明伦汇编/官常典/第292卷 > 耶律蒲古
## 钦定古今图书集成/明伦汇编/官常典/第292卷 > 耶律蒲古

按《辽史》本传：“蒲古，字提隐，太祖弟苏之四世孙。以武
勇称。统和初，为涿州刺史，从伐高丽有功。开泰末，为
上京内客省副使。太平二年，城鸭绿江，蒲古守之，在
镇有治绩。五年，改广德军节度使，寻迁东京统军使。
莅政严肃，诸部慑服。九年，大延琳叛，以书结保州，夏
行美执其人送蒲古。蒲古入据保州，延琳气沮，以功”
拜惕隐。十一年，为子铁骊所杀。